ยังไม่อิ่มดีจากร้านใกล้ๆ เพราะ วางแผนเผื่อมาร้านนี้ไว้ด้วย ... สบายอยู่แล้ว กะ ก๋วยเตี๋ยวชามเล็กๆ 

จัดเป็นร้านในตำนานย่านสยามสแควร์กันได้เลย ตะก่อน แค่เดินผ่านหน้าร้าน กลิ่นเครื่องเทศหอมๆจากน้ำซุปโชยเตะจมูกเป็นประจำ อีกทั้งข้าวราดแกง ข้าวหน้าไก่ ก็รสดีเด็ดสมชื่อร้าน 

ครั้งล่าสุด นานมาแล้ว "ข้าวหมูกระเทียม" จานน้อย แถมหมูแห้งแข็ง สิ้นท่าเลย ... บรรดาผัดเผ็ด รวมทั้งน้ำราดข้าวหน้าไก่ กลิ่นซอสแรงเต็มๆ

ชามเดียวที่อยากกลับมาทบทวน # เส้นหมี่เนื้อรวม 50- ปริมาณหยิบมือ ลองน้ำซุปคำแรก ช่างจืดจางไปมากโข สาดพริกน้ำส้มเป็นตัวช่วย ... ให้สงสารพ่อหนุ่มที่นั่งร่วมโต๊ะ ก๋วยเตี๋ยวกะข้าวหน้าไก่อีกจาน ก็คงยังไม่น่าจะอิ่มดี !!!

ช่วงบ่ายวันเสาร์ คนเต็มร้าน นั่งปะปนกันไป บริการรวดเร็ว แต่ภาษาที่ใช้ เล่นเอาสะดุ้งเหมือนกัน !!!
???? เหลือบไปเห็น หนุ่มสาวคู่นึงเพิ่งได้โต๊ะนั่ง หูไปได้ยิน คุณป้าบริกร ต้อนรับด้วยคำถามว่า "จะเอาอะไรกัน" ตึ่งงงงง อิ่มพอดี ...